FERPAR – Conf. univ. dr. Magdalena Mititelu

In Memoriam –  Conf. univ. dr. Magdalena Mititelu

Dorim să anunțăm trecerea în neființă a doamnei Conf. Univ. Dr. Magdalena Mititelu, cadru didactic al disciplinei Laborator Clinic Igiena Alimentației din cadrul facultății de Farmacie.

Plecarea sa fulgerătoare ne-a surprins pe toți cei care am cunoscut-o, colegi, studenți, masteranzi, rezidenți. A fost apreciată pentru energia și creativitatea sa, pentru capacitatea de a transmite cunoaștere către studenți și pentru dorința sa de a se implica în activități de cercetare. Prin munca sa neobosită, ambiția și devotamentul față de învățământul farmaceutic, a contribuit la formarea profesională și umană a multor tineri specialiști.

Activitatea sa științifică multidisciplinară a fost centrată în special pe domenii pe care le-a a aprofundat precum nutriția,  gastrotehnia, care a fost concretizată prin numeroase articole de specialitate și cărți de referință.

Transmiterea acestui ultim omagiu este un gest de apreciere, respect și colegialitate pentru ceea ce a reușit să facă bun pentru comunitatea farmaceutică.

Drum lin spre liniște și pace.

Articolul FERPAR – Conf. univ. dr. Magdalena Mititelu apare prima dată în umfcd.